CELEX: 62017TN0051
Language: sk
Date: 2017-01-27 00:00:00
Title: Vec T-51/17: Žaloba podaná 27. januára 2017 – Poľsko/Komisia

20.3.2017   
            
            
               SK
            
            
               Úradný vestník Európskej únie
            
            
               C 86/31
            
         Žaloba podaná 27. januára 2017 – Poľsko/Komisia
   (Vec T-51/17)
   (2017/C 086/41)
   Jazyk konania: poľština
   
      Účastníci konania
   
   
      Žalobkyňa: Poľská republika (v zastúpení: B. Majczyna)
   
      Žalovaná: Európska komisia
   
      Návrhy
   
   Žalobkyňa navrhuje, aby Všeobecný súd:
   
               —
            
            
               zrušil vykonávacie rozhodnutie Komisie (EÚ) 2016/2018 z 15. novembra 2016, ktorým sa z financovania Európskou úniou vylučujú určité výdavky vynaložené členskými štátmi v rámci Európskeho poľnohospodárskeho záručného fondu (EPZF) a v rámci Európskeho poľnohospodárskeho fondu pre rozvoj vidieka (EPFRV) [oznámené pod číslom K(2016) 7232] (Ú. v. EÚ L 312, 2016, s. 26) v časti, v ktorej sa z financovania Európskou úniou vylučujú sumy vo výške 38 984 850,50 eura a 76 816 098,12 eura vyplatené platobnou agentúrou akreditovanou Poľskou republikou,
            
         
               —
            
            
               zaviazať Európsku komisiu na náhradu trov konania.
            
         
      Dôvody a hlavné tvrdenia
   
   Na podporu svojej žaloby žalobkyňa uvádza tri žalobné dôvody.
   
               1.
            
            
               Prvý žalobný dôvod je založený na porušení článku 52 ods. 1 nariadenia (EÚ) č. 1306/2013 (1), pretože Komisia vykonala finančnú opravu vychádzajúc z nesprávneho zistenia skutkového stavu a nesprávneho právneho posúdenia, hoci platby uskutočnila Poľská republika v súlade s ustanoveniami práva Únie.
               
                           —
                        
                        
                           Sumy vylúčené z financovania Európskou úniou na základe napadnutého rozhodnutia boli vyplatené v súlade s nariadením (ES) č. 1234/2007 (2) a vykonávacím nariadením Komisie č. 543/2011 (3), a teda nie je dôvod vylúčiť ich z financovania Úniou.
                        
                     
         
               2.
            
            
               Druhý žalobný dôvod je založený na porušení článku 52 ods. 2 nariadenia (EÚ) č. 1306/2013, pretože uplatnenie paušálnej sumy opravy je zjavne neprimerané vzhľadom na prípadné riziko finančnej straty pre rozpočet Únie.
               
                           —
                        
                        
                           Paušálna oprava vo výške 25 % , ktorú Komisia uplatnila, je príliš vysoká a prekračuje prípadnú maximálnu stratu, ktorú by utrpel Fond. Navyše žalobkyňa sa odvoláva na usmernenia VI/5330/97 týkajúce sa výpočtu finančných dôsledkov a vyhlasuje, že splnila všetky podmienky stanovené v týchto citovaných usmerneniach na to, aby Komisia uplatnila nižšiu sadzbu alebo nevykonala nijakú opravu.
                        
                     
         
               3.
            
            
               Tretí žalobný dôvod je založený na porušení článku 52 ods. 4 písm. a) nariadenia (EÚ) č. 1306/2013, pretože paušálna oprava bola vypočítaná vo vzťahu na výdavky, ktoré boli uskutočnené viac ako 24 mesiacov predtým, ako Komisia písomne oznámila dotknutému členskému štátu výsledky kontroly.
               
                           —
                        
                        
                           Na základe článku 52 ods. 4 písm. a) nariadenia (EÚ) č. 1306/2013 sa financovanie nemôže zamietnuť v prípade výdavkov, ktoré sa vynaložili viac ako 24 mesiacov predtým, ako Komisia písomne oznámila členskému štátu výsledky svojich kontrol.
                        
                     
         
      (1)  Nariadenie Európskeho parlamentu a Rady (EÚ) č. 1306/2013 zo 17. decembra 2013 o financovaní, riadení a monitorovaní spoločnej poľnohospodárskej politiky a ktorým sa zrušujú nariadenia Rady (EHS) č. 352/78, (ES) č. 165/94, (ES) č. 2799/98, (ES) č. 814/2000, (ES) č. 1290/2005 a (ES) č. 485/2008, Ú. v. EÚ L 347, 2013, s. 549.
   
      (2)  Nariadenie Rady (ES) č. 1234/2007 z 22. októbra 2007 o vytvorení spoločnej organizácie poľnohospodárskych trhov a o osobitných ustanoveniach pre určité poľnohospodárske výrobky, Ú. v. EÚ L 299, 2007, s. 1.
   
      (3)  Vykonávacie nariadenie Komisie (EÚ) č. 543/2011 zo 7. júna 2011, ktorým sa ustanovujú podrobné pravidlá uplatňovania nariadenia Rady (ES) č. 1234/2007, pokiaľ ide o sektory ovocia a zeleniny a spracovaného ovocia a zeleniny, Ú. v. EÚ L 157, 2011, s. 1.